Tutkimus- ja Gradustipendit | Hämäläisten Ylioppilassäätiö
Hämäläis-Osakunnan stipendiohjesääntö määrittelee tutkimus- ja gradustipendien jakoperusteet ja myöntämisrajoitukset. Tutustu ennen hakua alla oleviin hakuohjeisiin. Erityishuomio jäsenyyteen.
Gradustipendit
Gradustipendeillä tuetaan Helsingin yliopistossa opiskelevien maisteritutkielman tekemistä. Hakijan on oltava kirjautunut Hämäläis-Osakunnan jäseneksi kuluvaksi lukukaudeksi ja todistettavasti kirjautunut Hämäläis-Osakunnan jäseneksi koko Helsingin yliopistossa kirjoillaoloajakseen tai yhteensä vähintään kuudeksi lukukaudeksi. Kirjautuminen todistetaan opiskelijakortissa olevalla tarralla, jonka saa Hämäläis-Osakunnan päävirkailijoilta päivystysaikoina. Mikäli et ole varma kirjoillaoloajastasi, voit tarkistaa sen sihteeriltä (sihteeri@hamalais-osakunta.fi) tai tulla päivystysaikoina kysymään toimistosta.
Tutkimusstipendit
Tutkimusstipendeillä tuetaan Helsingin yliopistossa perustutkinnon suorittaneiden entisten ja nykyisten Hämäläis-Osakunnan jäsenten jatko-opiskeluun liittyvää tutkimusta Helsingin yliopistossa.
Tutkimusstipendejä voidaan myöntää
1. Työskentelyapurahana henkilökohtaisiin elinkustannuksiin vähintään kolmen kuukauden ja enintään yhden vuoden kokoaikaiseen työskentelyyn. Työskentelyapurahaa haettaessa edellytetään laadukas ja hyvin perusteltu tutkimussuunnitelma. Kokoaikainen työskentelyapuraha edellyttää vapautta ansiotyöstä. Apurahakauden aikana ei myöskään voi nauttia toista työskentelyapurahaa tai työttömyysetuuksia. Sivutöitä voi tehdä korkeintaan 25 % apurahalla tehtävään työhön käytettävästä kokoaikaisesta työajasta, siis noin 1,25 päivää viikossa.
Vuoden työskentelyapuraha jatko-opiskelijalle on vuoden 2018 haussa 24 000 €. Työskentelyapuraha sisältää lakisääteisen sosiaaliturvan (n. 15 % apurahan määrästä) sekä tavanomaiset matka-, materiaali-, laite- ja työhuonekulut.
2. Osapäiväisenä työskentelyapurahana niin, että se mahdollistaa kokopäiväisen jatko-opiskelun yhdessä palkallisen tutkimustyöhön liittyvän työsuhteen kanssa. Tässä tukimuodossa voi esim. hakea kokovuotista työskentelyapurahaa käytettäväksi kahdessa vuodessa tai vastaavasti puolivuotista työskentelyapurahaa 12 kuukaudeksi. Hakemukseen tulee liittää työnantajan lausunto järjestelyn toteutumisesta.
Tutkimusstipendejä ei myönnetä
– matka-apurahana
– hankinta-apurahana
– hankerahoituksena useamman tutkijan tutkimushankkeisiin
– palkanlisänä tai kannusteapurahana
– sosiaalisin perustein
Hämeeseen tai osakuntaan liittyvät tutkimusstipendit
Stipendeillä voidaan tukea myös muuta tutkimustyötä, joka kohdistuu Hämäläis-Osakunnan kanta-alueeseen tai muuten läheisesti liittyy Hämäläis-Osakunnan toimintaan.
Hae tutkimus- ja gradustipendiä
Hakuaika on päättynyt 28.2.2019.
Stipendilautakunta käsittelee hakemuksia ja tekee päätöksensä myöhemmin keväällä, jonka jälkeen tiedot stipendin saajista julkaistaan.
Sähköiseen hakujärjestelmään
Hämäläis-Osakunnan stipendiohjesääntö määrittelee tutkimus- ja gradustipendien jakoperusteet ja myöntämisrajoitukset.
Stipendiohjesääntöön